cyanic-selkie/wikianc huggingface dataset:
Kārlis Skrastiņš
NHL rekords
2007. gada 8. februārī K. Skrastiņš kopš 2000. gada 21. februāra bija aizvadījis jau 487 spēles pēc kārtas un tādējādi laboja Tima Hortona rekordu par visvairāk pēc kārtas aizvadītajām NHL spēlēm starp aizsargiem. Šajā periodā Skrastiņš vairākkārt spēlēja par spīti dažādiem savainojumiem, to starpā, piemēram, lauztu plaukstas locītavu vai nopietnu ceļgala savainojumu. 2000. gada 18. februāra spēle pret "Blues" bija vienīgā, kuru K. Skrastiņš līdz tam bija izlaidis visā savā NHL karjerā. Viņa sērija ilga tikai līdz 25. februārim, kad viņš sasniedza 495 spēļu robežu un pēc tam izlaida vairāk nekā 10 spēles ceļgala traumas dēļ. Arī pirms 2000. gada 18. februāra, kad Skrastiņš bija izlaidis iepriekšējo spēli, traumas aizsargu nebija traucējušas piedalīties spēlēs piecus, sešus gadus. Skrastiņa rekordu pārspēja kanādietis Džejs Baumīsters.
Pateicoties savai izturībai un pašaizliedzībai, viņš ieguva iesauku "dzelzs vīrs" (Iron Man). Tā paša gada martā "Avalanche" vadība Skrastiņu nominēja Bila Mastertona balvai, bet viņš to neieguva.
Florida un Dalasa (2008—2011)
Pēc trīsarpus Kolorādo "Avalanche" sastāvā aizvadītām sezonām viņš tika aizmainīts Floridas "Panthers", "Avalanche" pretī saņemot baltkrievu aizsargu Ruslanu Saleju.
Par spīti tam, ka 2007.—08. gada sezonā pārtrūka Skrastiņa 495 pēc kārtas aizvadīto spēļu sērija un viņš izlaida 22 regulārās sezonas spēles, sezonas gaitā Skrastiņš bloķēja 105 metienus. 2008. gada 16. oktobrī viņš aizvadīja savu 600. spēli NHL karjerā un 1. novembrī guva savu 100. rezultativitātes punktu. 2008.—09. gada sezona izvērtās par Skrastiņa rezultatīvāko NHL karjerā, tajā atzīmējoties ar 18 (4+14) rezultativitātes punktiem. Sezonu viņš noslēdza ar 171 bloķētiem metieniem, kas bija devītais labākais rādītājs līgā.
K. Skrastiņš parakstīja 2,75 miljonus ASV dolārus vērtu divu sezonu līgumu ar NHL klubu Dalasas "Stars". Abus 2009.—10. gada sezonā gūtos vārtus Skrastiņš guva 19. decembra uzvarā pār Detroitas "Red Wings". "Stars" rindās Skrastiņš spēlēja līdz 2010.—2011. gada sezonas beigām. Savus pēdējos vārtus NHL Skrastiņš guva 2011. gada 3. februāra mačā pret Bostonas "Bruins".
Sabiedriskais līgums
Raksturojums
Sabiedriskā līguma ideja ir diezgan sena, zināmas iezīmes var saskatīt jau Platona filozofijā. Šo norādi, piemēram, darba "Valsts" kontekstā var skatīt kā norādi uz koplīgumu, sabiedriskais līgums ir viens no svarīgākajiem konceptiem 17.—18. gs. filozofijā (piemēram, Tomass Hobss), pievēršanos šim jautājumam noteica nepieciešamība pēc jauniem leģitīmas kārtības kritērijiem.
Kārlis Skrastiņš
Florida un Dalasa (2008—2011)
2011. vasarā viņš kļuva par brīvo aģentu, un, lai gan hokejista pakalpojumos bija ieinteresēts NHL klubs Kolumbusas "Blue Jackets", 2011. gada 28. jūnijā viņš parakstīja līgumu ar KHL klubu Jaroslavļas "Lokomotiv". Līguma vērtība bija aptuveni 2,5 miljoni ASV dolāru. Augustā "Lokomotiv" sastāvā viņš piedalījās komandas pārbaudes spēlēs, kopā ar komandu iegūstot Latvijas dzelzceļa kausu.
Sabiedriskais līgums
Raksturojums
Var uzskatīt, ka sabiedriskā līguma teorija veidojas vairākās pakāpēs. Pirmkārt: sabiedriskā līguma pamats ir indivīdu vēlme veidot pilsonisku savienību, sabiedrību kā noslēgtu veselumu. Otrkārt: sabiedriskā līguma uzdevums ir risināt jautājumu par varas sadali, varas piešķiršanu un pakļaušanos, no vienas puses, un nodrošināšanu un drošības garantijas — no otras. Sabiedriskā līguma ideju 17.—18. gs. savos darbos attīstīja Tomass Hobss, Benedikts Spinoza, Džons Loks.
Tomass Hobss (1588—1679) galvenokārt pievērsās divām problēmām: cilvēka motivācija un sabiedriskais līgums. No dabiskā stāvokļa viedokļa personas ir ieinteresētas tikai sava labuma nodrošināšanā, starp sabiedrības locekļiem pastāv lielāka vai mazāka vienlīdzība (Hobss norāda, ka ir apdraudējuma veidi, kas attiecas uz visiem vienādā mērā), tomēr resursu daudzums ir nepietiekams. Hobss pretstata dabisko tiesību un dabisko likumu jēdzienus, norādot, ka dabiskie likumi paredz indivīda ierobežošanu. Hobss apstrīd teoriju, ka sabiedrības veidošanās ir saistīta tikai ar labuma gūšanu. Hobss norāda, ka resursu pārdale, cilvēku izpratne par taisnīgumu un interešu atšķirība ir pamatā konfliktiem un kariem. Savā darbā "Leviatāns" (1651) Hobss cenšas skaidrot valsts un pilsoniskās sabiedrības uzbūvi, formas un sastāvu. Valsts ir mākslīgs veidojums, turklāt valsts ir vienota — kā kopējs mehānisms. Iespējamie valsts tipi: monarhija, aristokrātija un demokrātija. Tomēr šīs formas atšķiras vienīgi ar to, kādus līdzekļus pielieto varas nodrošināšanai un drošības garantēšanai. Svarīgs aspekts valsts pastāvēšanā ir tiesību nodošana kā automātisks atbalsts suverēna darbiem un lēmumiem, taču saglabājot individuālo gribu.
Kārlis Skrastiņš
Latvijas izlase
Latvijas izlasē sastāvā debitēja 18 gadu vecumā mačā pret Lietuvas izlasi, kas bija pirmā Latvijas izlases spēle pēc neatkarības atjaunošanas. Spēli Skrastiņš aizvadīja vienā pārī ar savu vienaudzi Igoru Bondarevu. Pirmos vārtus izlases sastāvā guvis pret Francijas izlasi. Kopumā izlases sastāvā Skrastiņš piedalījies 151 spēlē, tajās atzīmējoties ar 66 (28+38) rezultativitātes punktiem.
Sabiedriskais līgums
Raksturojums
Benedikts Spinoza (1632—1677) uzskata, ka prakse ir cilvēka dabisko tendenču ierosināta, respektīvi, katram likumam, mākslīgi radītai iekārtai, jebkāda līmeņa sociālai struktūrai ir pamats indivīda dabisko vajadzību un interešu nodrošināšanā. Līdz ar sabiedrisko līgumu šīs dabiskās tiesības tiek nodotas suverēnam un par dominanti kļūst kolektīva tiesības. Hobss norāda, ka indivīds ir brīvs tiktāl, kamēr viņš var īstenot savas intereses, kas nav tiešā pretrunā ar koplīgumu, turpretī Spinoza brīvību saista ar paša indivīda atkarību no savām ķermeniskajām vēlmēm un afektiem.
Kārlis Skrastiņš
Latvijas izlase
Latvijas izlases sastāvā piedalījies 2002., 2006. un 2010. gada olimpisko spēļu turnīros, kā arī divpadsmit (1993, 1994, 1995, 1996, 1997, 1998, 1999, 2000, 2001, 2003, 2005, 2009) Pasaules čempionātos. Vairākos turnīros, tai skaitā 2005. un 2009. gada Pasaules čempionātā, kā arī 2006. un 2010. gada Olimpiskajās spēlēs, bijis Latvijas izlases kapteinis. Sākotnēji 2009. gada Pasaules čempionātā nav vēlējies spēlēt dažādo savainojumu dēļ, taču Māris Baldonieks un Kirovs Lipmans aizsargu tomēr pierunājuši. 1993. gadā spēlējis arī Pasaules čempionātā junioriem.
Sabiedriskais līgums
Raksturojums
Džons Loks (1632—1704) savukārt formulē valsts varas ierobežošanas principus, kas saistīti ar indivīda brīvības nodrošināšanu. Likumam vienādā mērā jāattiecas uz visiem un jābūt pamatotam iepriekšpieņemtajās normās, uzskatos un pieredzē. Jebkuras pārvaldes formas un līdz ar to likumdošanas uzdevums ir nodrošināt sabiedrības kopējo labumu. Likumdevēja institūcija nevar patvaļīgi mainīties, vara ir tā rokās, kam to nodevusi tauta.
Zemgus Girgensons
Zemgus Girgensons (dzimis Rīgā) ir latviešu hokejists, spēlē uzbrucēja pozīcijā, Latvijas hokeja izlases dalībnieks. Pašlaik (2021) pārstāv Nacionālās hokeja līgas klubu Bufalo "Sabres", kas viņu 2012. gada NHL draftā izraudzījās ar kopējo 14. kārtas numuru pirmajā drafta izvēles kārtā. Z. Girgensons bija 2015. gada NHL Visu zvaigžņu spēles dalībnieks un līdzjutēju balsojumā visvairāk balsis saņēmušais hokejists.
Markuss Grenholms
Markuss "Bose" Grenholms (dzimis, Kauniainenā, Somijā) ir bijušais somu rallija pilots. Viņš ir divkārtējs WRC pasaules čempions. Abus savus titulus Grenholms ir izcīnījis Peugeot komandas sastāvā, tomēr pēdējās divas karjeras sezonas viņš aizvadīja Ford, jo Peugeot izstājās no čempionāta. Abās sezonās ar Ford Grenholms tikai mazliet zaudēja čempionam Sebastjēnam Lēbam, pirmajā sezonā vienu un otrajā — četrus punktus. Līdz ar Grenholmu 2007. gadā karjeru beidza viņa ilggadējais stūrmanis Timo Rautiainens.
Grenholms ir uzvarējis 2002. gada Čempionu sacīkstē. 2006. gadā pārī ar Heiki Kovalainenu Grenholms izcīnīja Nāciju kausu, pārstāvot Somiju. Pēc rallija karjeras beigšanas Grenholms ir pievērsies rallijkrosam un piedalās dažās ERC sacīkstēs. Grenholmam ir sieva vārdā Terēza un trīs bērni. Grenholms ir augstā IQ biedrības "Mensa" biedrs.
Nginx
E-pasta starpniekservera funkcionalitāte
Nginx darbojas uz UNIX, Linux, OpenBSD, NetBSD, FreeBSD, Mac OS X un Solaris operētājsistēmām.
Sabiedriskais līgums
Raksturojums
Sabiedriskā līguma teorijā var apskatīt sociālā taisnīguma aspektu, tā īstenošanu un novērtējamību.
Zemgus Girgensons
Juniora gadi
Hokejista gaitas sācis Latvijā, piecu gadu vecumā, kad sācis trenēties EVHS/Jūrmala komandas sastāvā. Viņa pirmais treneris bija Edmunds Vasiļjevs. 2008. gadā sācis karjeru Amerikā. Sākotnēji spēlējis dažādos vasaras turnīros, pēc tam Empire Junior Hockey League (EmJHL) klubā Green Mountain Glades. 2009.—2010. gada sezonā hokejists spēlēja Eastern Junior Hockey League (EJHL) kluba Green Mountain Glades sastāvā.
Jekaterinburgas "Avtomobilist"
Jekaterinburgas "Avtomobilist" ir hokeja komanda, kas bāzēta Jekaterinburgā, Krievijā un spēle Kontinentālajā hokeja līgā. Līdz pat 2009. gadam klubs spēlēja Krievijas Augstākajā līgā.
Sabiedriskais līgums
Raksturojums
Žans Žaks Ruso savā darbā "Par sabiedrisko līgumu" (1762) raksta, ka jau pati sabiedrības pastāvēšana ir balstīta uz līguma pamata.
Zemgus Girgensons
Juniora gadi
2010.—2011. gada sezonā Z. Girgensons sāka spēlēt ASV augstākajā junioru hokeja līgā — ASV hokeja līgā (USHL) —, pārstāvēja Dubjūkas "Fighting Saints" klubu. Bija viens no kluba rezultatīvākajiem spēlētājiem, sezonas 51 spēlē guva 21 vārtus un atdeva 28 rezultatīvas piespēles. Tāpat piedalījās Visu zvaigžņu spēlē, kā arī kļuva par sezonas čempionu (iegūts Klārka kauss). 2011. gada KHL draftā viņu Maskavas CSKA izraudzījās ar kopējo 28. kārtas numuru. 2011.—2012. gada sezonā Z. Girgensons bija komandas kapteinis, regulārajā sezonā guva 24 vārtus un 31 reizi atdeva rezultatīvu piespēli (49 spēles; komandas rezultatīvākais spēlētājs), viņš tika iekļauts līgas simboliskajā pirmajā izlasē.
Estonia (prāmis)
Estonia, iepriekš Viking Sally (1980—1990), Silja Star (1990—1991) un Wasa King (1991—1993), bija kruīza prāmis, kas būvēts 1979. un 1980. gadā kuģu būvētavā Meyer Werft Rietumvācijas pilsētā Papenburgā. prāmis nogrima vētrā Baltijas jūrā un bojā gāja 852 cilvēki, no tiem — 17 Latvijas valstspiederīgie. Tas bija viens no 20. gadsimta lielākajām kuģniecības negadījumiem.
Jekaterinburgas "Avtomobilist"
Sākotnēji tika paredzēts, ka "Avtomobilist" KHL spēlēs jau 2008-09 sezonā, bet vēlāk klubs paziņoja, ka tam ir finansiālas problēmas un ka tas no dalības KHL atsakās. Tika izlemts, ka tā vietā spēlēs Voskresenskas "Himik".
Pašreizējais sastāvs
''Pēdējoreiz atjaunots 2020. gada 20. oktobrī.''
Sabiedriskais līgums
Raksturojums
Ar sabiedriskā līguma teoriju ir pamatots absolūtisms, kura izstrādnes pamato Tomass Hobss darbā "Leviatāns", kā arī sabiedriskā līguma teorija pamato demokrātijas idejas.
Estonia (prāmis)
No 1980. līdz 1990. gadam prāmis piederēja uzņēmumam Viking line ar nosaukumu Viking Sally. 1990. gadā tas piederēja Silja line ar nosaukumu Silja Star (kursēja maršrutā Stokholma — Mariehamna — Turku). No 1990. līdz 1993. gadam Silja line prāmi pārdeva un to nopirka Wasa line. 1993. gadā prāmis nonāca Estline īpašumā ar jauno nosaukumu Estonia.
Katastrofas izpēte
1997. gadā Igaunijas, Somijas un Zviedrijas starpvaldību komisija secināja, ka prāmis Estonia nogrimis konstrukcijas nepilnību, liela braukšanas ātruma un vētras dēļ. Pēc oficiālās versijas, stipru viļņu triecienu dēļ salūza prāmja priekšējā viziera durvis un kuģī dažās minūtēs ieplūda tūkstošiem tonnu ūdens, kas to nogremdēja.
Kārlis Skrastiņš
Latvijas izlase
2003. gada Pasaules čempionātā mačā pret Zviedrijas izlasi veica efektīgu spēka paņēmienu pret Markusu Nilsonu, saņemot noraidījumu līdz spēles beigām, kas nozīmētu arī vienas spēles diskvalifikāciju, taču pēc mača noslēguma sods tika atcelts. Jau vēlāk turnīrā Skrastiņš mačā pret Baltkrieviju guva trīs vārtus un tādējādi kļuva par pirmo Latvijas izlases aizsargu un vien trešo spēlētāju, kas Pasaules čempionāta spēlē atzīmējies ar hat-trick. Vienlaikus viņš kļuva par pirmo aizsargu Pasaules čempionātu vēsturē, kas vienā mača trešdaļā guvis trīs vārtus. Ar sešās spēlēs gūtiem sešiem punktiem (3+3) K. Skrastiņš turnīru noslēdza kā komandas rezultatīvākais spēlētājs.
Estonia (prāmis)
Katastrofas izpēte
2020. gadā pēc iegūtiem jauniem kuģa vraka kadriem, kuros pamanāms liels caurums sānā, kas vēlāk veidoja pamatu Discovery Channel dokumentālajai filmai, atjaunoja spekulācijas par katastrofas cēloņiem un cauruma rašanos. Pēc šī atklājuma Igaunija, Somija un Zviedrija paziņoja, ka veiks jaunu izmeklēšanu.
2022. gada vasarā pētnieku komanda ar zemūdens robota palīdzību ieguva vairāk nekā attēlu. 2023. gada jūlijā ekspertu komanda kuģa vraka izpētes laikā izcēla kuģa priekšgala rampu, ieguva piesārņojuma paraugus pie korpusa labās puses cauruma, izcēla kreisā sāna apšuvuma gabalus, kurus nirēji izgrieza 1994. gadā, lai izpētītu vraka iekšpusi, izgrieza un izcēla tērauda paraugu no bojātās korpusa labās puses un izcēla salona loga stikla un blīvējuma daļas. Darbus veica niršanas roboti.
Tallinas Tehnoloģiju universitātes eksperts Kristjans Tabri izteica variantu, ka caurums kuģa sānos radies, kad 6000 tonnu smagais prāmis pēc nogrimšanas ietriecās jūras dibenā.
3. autobusu maršruts (Jēkabpils)
3. autobusu maršruts ir Jēkabpils sabiedriskā transporta autobusu maršruts, kas kursē no Krustpils dzelzceļa stacijas līdz Jēkabpils pansionātam, kas atrodas ārpus pilsētas robežas Jēkabpils novada Kūku pagastā. 3. autobusu maršrutu apkalpo SIA "Jēkabpils autobusu parks".
Kārlis Skrastiņš
Latvijas izlase
2002. gada Olimpisko spēļu turnīrā "Predators" ļāva aizsargam pievienoties komandai tikai uz vienu spēli, kurā izlase izcīnīja 6:6 neizšķirtu pret slovākiem, savukārt pavasarī notiekošajā 2002. gada Pasaules čempionātā K. Skrastiņš nevarēja piedalīties, jo pēc NHL sezonas beigām viņa pārstāvētā "Predators" vienība vēlējās, lai hokejists veiktu ceļgala operāciju. Tas bija pirmais Pasaules čempionāts, kuru aizsargs izlaida. Uz 2004. gada Pasaules čempionātu aizsargs netika "Avalanche" dalības Stenlija kausa izcīņā dēļ.
Zemgus Girgensons
Drafts un profesionālās karjeras sākums
Viņam tika paredzēta izvēle 2012. gada NHL drafta pirmajā kārtā. NHL draftā 2012. gada jūnijā Z. Girgensonu ar kopējo 14. kārtas numuru pirmajā kārtā izraudzījās Bufalo "Sabres", kas iepriekš veica maiņas darījumu ar Kalgari "Flames", pretī dodot tiesības uz 21. un 42. kārtas numuru. Viņš kļuva par ar visaugstāko numuru draftēto latviešu hokejistu NHL vēsturē, iepriekš Sandis Ozoliņš 1991. gada NHL draftā tika izraudzīts ar 30. kārtas numuru (otrā kārta). Tāpat Z. Girgensons ir pirmais latvietis, kas ticis izraudzīts drafta pirmajā kārtā. Lai arī sākotnēji spēlētājs bija plānojis 2012.—2013. gada sezonā uzsākt studijas Vērmontas universitātē un pārstāvēt universitātes hokeja komandu "Catamounts" NCAA, 2012. gada jūlijā viņš parakstīja trīs gadu līgumu ar "Sabres".
Estonia (prāmis)
"Estonia" piemiņas memoriāls
"Estonia" piemiņas memoriāls atrodas Stokholmā Jūrgordenā blakus kapsētai (sv), netālu no Vāsas muzeja. Tā ir viena no piemiņas vietām Baltijas jūrā nogrimušajam prāmim "Estonia".
Zemgus Girgensons
Drafts un profesionālās karjeras sākums
2012.—2013. gada sezonu Girgensons aizvadīja AHL kluba Ročesteras "Americans" sastāvā, trešajā spēlē arī gūstot pirmo rezultativitātes punktu. Pirmos vārtus viņš guva. 2012.—2013. gada sezonā latvietis tika atzīts par kluba progresējušāko spēlētāju. Kopumā regulārajā sezonā aizvadītajās 60 spēlēs guva 6 vārtus un atdeva 11 rezultatīvas piespēles. Komanda kvalificējās Kaldera kausa izcīņai, no kuras gan izstājās pēc pirmās kārtas.
Bufalo "Sabres"
Girgensons debitēja Bufalo "Sabres" sastāvā, atzīmējoties ar vārtu guvumu 1—2 zaudējumā pret Detroitas "Red Wings". Viņš ir 19. Latvijas hokejists, kas spēlējis NHL. Debijas spēli aizvadot nepilnu divdesmit gadu vecumā, viņš kļuva arī par visu laiku jaunāko Latvijas hokejistu, kas spēlējis NHL. Par spīti komandas ārkārtīgi neveiksmīgajam sniegumam, sezonas gaitā Girgensons ieguva arvien lielāku spēles laiku. Uzbrucēja loma komandā ievērojami pieauga pēc tam, kad atlaistā galvenā trenera Rona Rolstona vietā tika iecelts Teds Nolans, kas tobrīd pildīja arī Latvijas hokeja izlases galvenā trenera pienākumus. Kamēr "Sabres" sezonu noslēdza pēdējā vietā visā līgā, debijas sezonā NHL Girgensons paguva atzīmēties ar 22 (8+14) rezultativitātes punktiem. Pēdējo regulārās sezonas spēli Girgensons aizvadīja ar kapteiņa palīga uzšuvi, pirms spēles sākuma tiekot atzīts arī par "Sabres" gada labāko debitantu.
2014.—2015. gada sezonu Girgensons uzsāka kā viens no rezultatīvākajiem "Sabres" hokejistiem. 2015. gada NHL Visu zvaigžņu spēles balsojumā bija visvairāk balsis saņēmušais hokejists — pārliecinošs balsojuma līderis gan starp uzbrucējiem, gan starp visiem hokejistiem. Visu zvaigžņu spēlē tika izvēlēts Folinjo komandā, kas spēlē zaudēja ar 12—17. Sezonas gaitā Girgensons atzīmējās ar 30 rezultativitātes punktiem. Nākamajās sezonās uzbrucēja rezultativitāte bija krietni zemāka, 2015.—16. gada sezonu noslēdzot ar 18 (7+11) punktiem, bet 2016.—17. sezonu — ar 16 (7+9) rezultativitātes punktiem.
Kārlis Skrastiņš
Latvijas izlase
Pēdējo spēli Latvijas izlases sastāvā aizvadīja 2010. gada 23. februārī 2010. gada Vankūveras Olimpisko spēļu kvalifikācijas kārtā pret Čehijas izlasi.
Ungārijas sieviešu basketbola izlase
Ungārijas sieviešu basketbola izlase ir nacionālā basketbola sieviešu komanda, kas pārstāv Ungārijas Republiku starptautiskās basketbola sacensībās, tādās kā Eiropas čempionāts, Pasaules čempionāts, Olimpiskās spēles. Pašlaik Ungārijas izlase FIBA Pasaules izlašu rangā ieņem 24. vietu. Ungārijas izlases labākais panākums ir sudraba medaļas 1950. un 1956. gada Eiropas čempionātā.
Zemgus Girgensons
Latvijas izlase
Z. Girgensons pārstāvējis dažāda vecuma Latvijas jaunatnes izlases. Spēlējis 2010. gada Pasaules čempionāta augstākajā divīzijā U-18 vecuma grupā (sešās spēlēs guvis vienus vārtus), 2011. gada Pasaules čempionāta 1. divīzijā U-20 vecuma grupā (piecās spēlēs guvis četrus vārtus), kā arī 2012. gada Pasaules čempionātā U-20 vecuma grupā (sešās spēlēs divi vārti), šajā turnīrā viņš bija viens no kapteiņa palīgiem.
Kārlis Skrastiņš
Nāve
2011. gada 7. septembrī Krievijā avarēja lidmašīna Jak-42, kurā atradās Jaroslavļas "Lokomotiv" spēlētāji, tajā skaitā K. Skrastiņš. Lidmašīna avarēja plkst. 16.02 pēc Maskavas laika (15.02 pēc Rīgas laika) 2,5 km attālumā no Tunošas lidostas (pacelšanās vieta), kas atrodas netālu no Jaroslavļas, Krievijā. Tajā pašā dienā tika oficiāli paziņots, ka K. Skrastiņš ir gājis bojā. Viņš kļuva par piekto latviešu sportistu, kas gājis bojā aviokatastrofā.
Piemiņa
Īsi pēc traģēdijas cilvēki pulcējās gan pie Arēnas Rīga, gan arī Latvijas Hokeja federācijas biroja Raunas ielā, lai aizdegtu svecītes un noliktu ziedus. K. Skrastiņa pīšļi Rīgā tika sagaidīti ar militāru godu un valsts karogu. Atvadīšanās no Skrastiņa notika 16. septembrī Arēnā Rīga. Uz to ieradās vairāki tūkstoši cilvēku.
Skrastiņa pēdējais NHL klubs Dalasas "Stars" paziņoja, ka tās spēlētāji 2011.—2012. gada sezonu aizvadīs ar uz ķiverēm uzlīmētiem 37. numuriem. Tāpat komanda godināja Skrastiņu ar klusuma brīdi pirms 22. septembra pirmssezonas pārbaudes spēles. Aizsargs Breds Lukovičs, kuram jaunajā sezonā bija paredzēts 37. spēļu numurs, to aizvadīja ar 47. numuru. 2011. gada septembrī bojā gājušos Skrastiņu, Ruslanu Saleju un Veidu Belaku ar īpašu pasākumu pirms pirmās regulārā čempionāta spēles 8. oktobrī godināja arī spēlētāju agrākais klubs Kolorādo "Avalanche".
2011. gada 22. decembrī Latvijas Gada balvas sportā 2011 ceremonijā viņam tika piešķirta balva "Paraugs sportā". 2012. gada martā Latvijas hokeja federācija paziņoja, ka Latvijas izlases ietvaros iemūžinās "7". numuru, ar kuru izlasē startēja K. Skrastiņš.
Privātā dzīve
Mācījās Rīgas 2. vidusskolā, taču vēlāk pārgāja uz Rīgas 93. vidusskolu, kur bija izveidota hokejistu specklase.
3. autobusu maršruts (Jēkabpils)
Pieturvietas
3. autobusu maršrutā pavisam kopā ir 41 pietura, no kurām 31 atrodas Jēkabpils pilsētā, bet 10 — Kruspils novada Kūku pagastā. Virzienā Stacija—Pansionāts ir 20 pieturas (15 pieturas atrodas Jēkabpils pilsētā, 5 — Krustpils novada Kūku pagastā), savukārt virzienā Pansionāts—Stacija — 21 pietura (16 pieturas atrodas Jēkabpils pilsētā, 5 — Krustpils novada Kūku pagastā).
Tupaks Amaru
Pēc Inku impērijas iekarošanas 16. gadsimta sākumā daži karaliskās ģimenes locekļi nodibināja mazu neatkarīgu valsti — Vilkabambu. Tā atradās mūsdienu Peru teritorijā, grūti aizsniedzamajā Amazones augštecē, Kusko ziemeļaustrumos. Jaunās inku valsts dibinātājs bija Manko Inka Jupanki (pazīstams arī kā Manko Kapaks II), kurš sadarbojās ar spāņiem, tad vadīja neveiksmīgu karu pret viņiem, līdz, beidzot, apmetās Vilkabambā 1540. gadā. Pēc spāņu uzbrukuma 1544. gadā, kurā Manko Inka Jupanki gāja bojā, viņa dēls Sairi Tupaks tika kronēts par "Sapa Inku" (Sapa Inka - imperators, "vienīgais inka"), līdz pieņēma spāņu kundzību 1558. gadā, pārvācās uz Kusko un gāja bojā (iespējams, tika noindēts) 1561. gadā. Par viņa pēcnācēju Vilkabambas tronī kļuva viņa brālis Titu Kusi, kurš mira 1571. gadā. Tupaks Amaru, iepriekšējo imperatoru jaunākais brālis, kļuva par Vilkabambas nākamo valdnieku.
NVS futbola izlase
NVS futbola izlase, pilnais nosaukums Neatkarīgo Valstu Sadraudzības futbola izlase, bija 1992. gadā izveidota futbola izlase, kas bija Padomju Savienības futbola izlases pēctece. Padomju Savienība bija ieguvusi tiesības piedalīties 1992. gada Eiropas čempionāta finālturnīrā, bet pašas valsts šajā laikā vairs nebija. NVS futbola izlase tika veidota no bijušās Padomju Savienības futbolistiem, izņemot Igaunijas, Latvijas un Lietuvas futbolistus. Arī Gruzija neietilpa Neatkarīgo Valstu Sadraudzībā, taču izlasē bija iekļauts viens Gruzijas futbolists.
Polo ponijs
Par polo poniju sauc jebkuru zirgu, ar kuru piedalās polo sporta spēlē. Zirgam, kas piedalās polo spēlē, ir jābūt ātram kā tīrasiņu zirgam, fiziski izturīgam kā kvarterzirgam un apķērīgam kā arābu zirgam, kas spēj attiecīgos brīžos pieņemt savus lēmumus.
Polo ponijam ir jābūt izteikti bezbailīgam, tas nedrīkst sabīties no zirgu savstarpējām sadursmēm saskrienoties. Tie nedrīkst nervozēt par polo nūjām, kas tiek vicinātas pa gaisu un reizēm ļoti tuvu viņu galvām. Tiem jābūt ātriem un izturīgiem, tiem jāspēj veikli apgriezties gandrīz uz vietas un skriet tālāk, lai sekotu bumbai, un tiem jāspēj pieņemt taktiskus lēmumus spēles gaitā. Spēlei ir vairākas 15 minūšu daļas, kuras laikā viens jātnieks lieto vienu vai divus zirgus. Kopumā spēles laikā jātniekam parasti ir 4-6 zirgi, katrs tiek lietots apmēram 7 minūtes.
Poļu īpašvārdu atveidošana
Poļu valodas īpašvārdu atveidošana latviešu valodas vidē tiek veikta pēc fonētiskās transliterācijas principa ievērojot latviešu valodas tradīcijas poļu īpašvārdu atveidošanā. Poļu valodas alfabēta burti un burtkopas tiek pārlikti latviešu valodas ortogrāfijā, pakļaujot šos vārdus gramatizācijai.
Pēc šiem noteikumiem atveido poļu personvārdus, kā arī ģeogrāfiskos nosaukumus Polijā. Poļu izcelsmes personvārdi sastopami arī Lietuvā, Ukrainā, Baltkrievijā, Krievijā un Vācijā, kā arī citur pasaulē. Atveidojot citu pasaules reģionu poļu izcelsmes personu vārdus, jāņem vērā šajā zemē pieņemtā izrunas prakse.
Polo ponijs
Polo poniju krēpes tiek apgrieztas, lai netraucētu spēles laikā. Kādreiz polo poniju astes tika īsi apgrieztas, bet mūsdienās tās tiek sapītas un atsietas pret astes kaulu.
Poļu īpašvārdu atveidošana
Fonētiskās atveidošanas tabula
Līdzskaņu dubultošanās tiek saglabāta vienīgi līdzskaņiem ll, łł, mm, nn, rr.
! i j neatveido neatveido Grudziądz Bieszczady Kielce Grudzjondza Beščadi Kelce Starp līdzskaņiem b, c, dz, f, m, p, r, s, w, z un patskaņiem a, ą, o, u. Starp līdzskaņiem b, c, dz, f, m, p, r, s, w, z un patskaņiem e vai ę. Starp līdzskaņiem g, k, n un patskaņiem. !J j ! j !K k ! k !L l ! l !Ł ł ! l !M m ! m !N n ! n ņ Nisko Ņisko Pirms i. !Ń ń ! ņ !O o ! o !Ó ó ! u o Łuków Lukova Pēdējā zilbē. !P p ! p !R r ! r !Rz rz ! š ž Rzeszów Žešova Pārējos gadījumos. !S s ! s !Ś ś ! s !Sz sz ! š !T t ! t !U u ! u !W w ! v !Y y ! i j Nowowieyski Novovejskis Personvārdos pēc patskaņa. !Z z ! z !Ź ź ! z !Ż ż ! ž
Vietvārdu atveidošana
Poļu valodas viedvārdi atveidojami pakārtoti tiem atbilstošajiem nomenklatūras vārdiem:
Salikto nosaukumu atveidošana
Atveidojot pakārtotus ģeogrāfiskos nosaukumus latviskā forma veidojama no galvenā vārda nominatīva formas tam attiecīgi piekārtojot nomenklatūras vārdu: Jezioro Charzykowskie - Charzykowy (ciems, no kura darināts ezera nosaukums) - Hažikovu ezers.
Luhanskas apgabals
Luhanskas apgabals (uk) ir viens no Ukrainas apgabaliem tās austrumos. Robežojas ar Harkivas un Doneckas apgabaliem rietumos, kā arī ar Krievijas Rostovas apgabalu austrumos un dienvidaustrumos, Belgorodas un Voroņežas apgabaliem ziemeļos.
Poļu īpašvārdu atveidošana
Salikto nosaukumu atveidošana
Poļu valodas nomenklatūras vārdus tulko, ja tie pēc savas nozīmes sakrīt ar latviešu valodas nomenklatūras vārdu un ir atbilstīgi objekta nomenklatūrai: ''Sowie Góry - Sove Guri/Soves kalni, Tarnowskie Góry - Tarnovske Guri (pilsēta).
Luhanskas apgabals
Vēsture
Tagadējā Luhanskas apgabala teritoriju līdz 13. gadsimtam apdzīvoja neatkarīgas stepju tautas (avāri, pečeņegi, bulgāri, maģāri, polovcieši), kas 9. gadsimtā atradās Hazāru kaganāta pakļautībā. 1223. gadā Kaujā pie Kalkas upes Mongoļu impērijas karaspēks sakāva apvienoto polovciešu un Kijivas Krievzemes karaspēku un pēc 1240. gada šīs apgabals nokļuva Zelta Ordas pārvaldībā. Ordas karavadoņa Mamaja valdīšanas laikā (1361–1380) apgabala teritorijā kādu laiku bija hana Abdulaha (Абдуллах-хан, Abdullah Khan ibn Uzbeg Khan, valdīja 1367—1368, 1369—1370) mītnes vieta. Zelta Ordas sabrukuma periodā ap 1449. gadu šeit dzīvojošās stepju klejotāju ciltis atzina Krimas hanu virsvadību. Vēlāk šajā apgabalā no Maskavijas, Lietuvas dižkunigaitijas, vēlāk Polijas-Lietuvas kopvalsts ieceļoja Donas kazaki, kas izveidoja robežzonu ar Krimas hana kontrolētajām zemēm.
Poļu īpašvārdu atveidošana
Gramatizācija
Atveidojot poļu valodas īpašvārdus latviešu valodas vidē, tie jāpakļauj gramatizācijai, jāpiešķir dzimte un deklinācija.
Dzimte
Poļu valodas īpašvārdiem dzimte piešķirama vadoties pēc nomenklatūras vārda dzimtes:
Luhanskas apgabals
Vēsture
Bohdana Hmeļnicka sacelšanās laikā šajā apgabalā ieradās Polijas-Lietuvas kopvalstij nepakļāvīgie kazaki. Lielā Ziemeļu kara laikā 1707. gadā krievu karaspēks nežēlīgi apspieda Donas kazaku sacelšanos atamana Kondratija Bulavina vadībā. 18. gadsimta vidū vietējie Donas kazaki pakļāvās Zaporižjas Sečas atamanam Kirilam Razumovskim. Pirms Krievu—turku kara (1735—1739) 1734. gadā krievu karaspēks okupēja Zaporižjas Seču. 1752. gadā apgabalā atļāva apmesties serbu ieceļotājiem, kas izveidoja Slāvu Serbiju (Славяносербия), kuru 1775.—1783. gadā iekļāva Krievijas Impērijas Azovas guberņā. No 1754. gada apgabala dienvidu daļa bija iekļauta Jaunkrievijas guberņā (1764—1783, 1796—1802).1795. gadā britu rūpnieks Čārlzs Gaskoins (Gascoigne) pie Vergunkas un Kamennijbrodas kazaku ciemiem nodibināja čuguna rūpnīcu, ko uzskata par Luhanskas pilsētas veidošanās sākumu. 1802. gadā Jaunkrievijas guberņu sadalīja Nikolajevas, Taurijas un Jekaterinoslavas guberņā, kurā tolaik ietilpa tagadējā Luhanskas apgabala rietumu daļa.
Poļu īpašvārdu atveidošana
Dzimte
Personvārdu dzimte ir atkarīga no attiecīgās personas dzimuma.
Luhanskas apgabals
Vēsture
No 1921. gada šī teritorija nonāca Ukrainas PSR, 1932. gadā no Dņipropetrovskas apgabala un Harkivas apgabalu daļām izveidoja Doneckas apgabalu. 1938. gadā to sadalīja Staļinas (tagad Doneckas) un Vorošilovgradas (tagad Luhanskas) apgabalos. 1990. gadā Vorošilovgradu pārdēvēja par Luhansku. No 1991. gada Ukrainas Republikas sastāvā. Donbasa kara laikā Krievijas specvienību atbalstītie separātisti 2014.—2015. gadā ieņēma Luhanskas apgabala dienvidu daļu.
Poļu īpašvārdu atveidošana
Deklinācija
Nav lokāmi ģeogrāfiskie nosaukumi, kas atdarināmi ar galotni "-o": Łebsko - Lebsko (ezers), Rogoźno - Rogozno'.
Vombžezno apriņķis
Vombžezno apriņķis ir apriņķis Polijā, Kujāvijas-Pomožes vojevodistes ziemeļaustrumu daļā. Robežojas ar Kujāvijas-Pomožes vojevodistes Grudzjondzas, Brodņicas, Golubas-Dobžiņas, Toruņas un Helmno apriņķiem.
Telia Finland
Uzņēmums darbojas fiksēto un mobilo sakaru jomā, kā arī ir interneta pakalpojumu sniedzējs.
Vēsture
Telia Finland vēsture sniedzas līdz 1918. gadam, kad drīz pēc Somijas neatkarības pasludināšanas tika dibināta Somijas telegrāfa aģentūra (Suomen Lennätinlaitos). 1927. gadā to apvienoja ar pastu, izveidojot Pasta un telegrāfa aģentūru (Posti- ja lennätinlaitos). Tā pienākumos ietilpa pasta, telegrāfa, telefona un radio nodrošināšana un šīs jomas privāto institūciju uzraudzība. 1981. gadā organizācijai mainīts nosaukums uz Pasta un telesakaru aģentūra (Posti- ja telelaitos jeb PTL).
1990. gadā Pasta un telesakaru aģentūra tika pārveidota par valsts uzņēmumu. Uzņēmums bija monopolists Somijā tālsakaru un starptautiskajiem zvaniem līdz 1992. gadam, kad valdība sāka izsniegt licences arī citiem operatoriem. 1992. gadā Pasta un telesakaru aģentūra atklāja GSM mobilo sakaru tīklu.
1994. gadā Pasta un telesakaru aģentūra tika pārveidota par kapitālsabiedrību Suomen PT Oy un sadalīta divās daļās: Suomen Posti Oy (tagad Itella) un Telecom Finland Oy (ar zīmolu Tele).
1997. gadā Somijas valdība atļāva Telecom Finland daļēju privatizāciju. 1998. gadā uzņēmuma nosaukums tika nomainīts uz Sonera. 1998. gada jūlijā tika likvidēts mātes uzņēmums Suomen PT Oy, tā vietā izveidojot Sonera-Yhtymä Oyj. Mātes uzņēmumā tika iekļauts arī PT Credit un 27 % daļas Tieto. 1998. gada novembrī Sonera akcijas sāka kotēt Helsinku biržā. Nākamajos gados valsts samazināja savu dalību uzņēmumā līdz 52,8 procentiem.
Pēc tam, kad 2016. gadā mātes uzņēmums mainīja nosaukumu uz Telia Company, 2017. gada 23. martā TeliaSonera Finland Oyj tika pārdēvēts par Telia Finland Oyj, un turpmāk zīmola Sonera vietā tika izmantots Telia.
TeliaSonera Finland Latvijā
1995. gadā dibināta Telecom Finland pārstāvniecība Latvijā. 1998. gadā tā pārreģistrēta kā Sonera Oy pārstāvniecība, bet 1999. gadā — Sonera Corporation pārstāvniecība. 2000. gadā likvidēta.
Litosfēra
Lūzumu, subdukcijas un riftu zonas sadala litosfēru tektoniskajās plātnēs, kuras lēni pārvietojas attiecībā viena pret otru. Šo litosfēras plātņu kustību pēta plātņu tektonika.
Ar litosfēru ir saistītas arī katastrofālas parādības un vielu apmaiņa ar citām Zemes sfērām. Litosfēras virspusē veidojas augsne, un tā kalpo kā pamatne, uz kuras attīstās augi, dzīvnieki un notiek cilvēku dzīve.
Koncepciju par litosfēru kā Zemes cieto ārējo slāni virs viskozākās astenosfēras attīstīja britu ģeologs Dž. Barels (J. Barrell) ap 1914. gadu.
Okeāniskā un kontinentālā litosfēra
Zemes ārējā slāņa iedalījums litosfērā un astenosfērā ir balstīts uz fizikālām īpašībām, kamēr cits Zemes ārējā slāņa iedalījums Zemes garozā un mantijā vairāk balstīts uz ķīmiskajām īpašībām. Tomēr līdzīgi, kā Zemes garozu, arī litosfēru var nosacīti iedalīt okeāniskajā un kontinentālajā (sk. Kontinentālā Zemes garoza un Okeāniskā Zemes garoza). Zem okeāniem litosfēra ir ap 70 km bieza un zem kontinentiem - ap 150 km bieza - pēdējā gadījumā litosfēru veido ap 50 km biezs Zemes garozas slānis un ap 100 km biezs mantijas slānis.
Okeāniskā litosfēra sastāv no mafiskas Zemes garozas un ultramafiskas mantijas daļas - tā ir ievērojami blīvāka nekā kontinentālā litosfēra. Okeāniskā litosfēra, paejot laikam un tai attālinoties no vidusokeāniskās grēdas kļūst aizvien blīvāka. Sākotnēji vairākus desmitus miljonu gadu tā ir vieglāka par astenosfēru, taču tad kļūst smagāka. Šī gravitācijas nestabilitāte tiek novērsta subdukcijas zonās, kur okeāniskā litosfēra iegrimst zem citas plātnes.
BSDRadius
BSDRadius ir atvērtā koda RADIUS serveris, kas no citiem RADIUS serveriem atšķiras ar to, ka jau sākotnēji ir paredzēts izmantošanai IP balss pārraides (VoIP) lietotnēs. BSDRadius ir sarakstīts Python programmēšanas valodā. Augsta līmeņa programmēšanas valodas izmantošana ļauj veikt ātru papildus funkcionalitātes izveidi un vienkāršāku koda atkļūdošanu.
BSDRadius tiek izplatīts ar BSD licences nosacījumiem.
Konsepsjona
Konsepsjona ir pilsēta Čīlē, Biobio reģiona administratīvais centrs. Tās platība ir 221,6 km², bet iedzīvotāju skaits — 292 589 cilvēki (2006. gadā). Tā ir 11. lielākā pilsēta un otra lielākā aglomerācija valstī aiz galvaspilsētas Santjago.
Džeremija rags
Džeremija rags (, es) ir ar ledu klāts zemesrags Antarktīdā pie Džordža VI šauruma ziemeļaustrumu ieejas. Iezīmē robežu starp Greiema Zemi ziemeļos un Pālmera Zemi Antarktīdas pussalas dienvidos, kā arī starp Faljēra krastu ziemeļos un Raimila krastu dienvidos.
Zemesragu 1936. gada septembrī atklāja un uzmērīja Britu Greiema Zemes ekspedīcija un nosauca par godu Džeremijam Džino Skotam (Jeremy Gino Scott), ekspedīcijas ofisa aģenta un bijušā Britu Arktikas Gaisa ceļa ekspedīcijas (BAARE) dalībnieka Džeimsa Morisa Skota (James Maurice Scott) dēlam.
Filips Ādamss
Filips Ādamss (dzimis, Muskronā, Beļģijā) ir bijušais Formula 1 pilots.
Sacīkšu braucēja karjeru sāka kā 1981. gadā ar kartings un 1987. gadā izcīnot 3.vietu Eiropas čempionātā. 1988. gadā startēja britu Vauxhall-Lotus čempionātā (8. vieta) un Eiropas Opel-Lotus (31. vieta), bet pēc tam devās uz Lielbritānijas F3. 1989. un 1990. gadā startējot Bowman-Racing sastāvā izcīnīja 6. vietu. 1991. gadā devās uz Japānas F3 (12. vieta) un Japānas F3000, kurā neizcīnija nevienu punktu. 1992. gadā atgriezās Lielbritānijas F3, kur ieņēma 2. vietu, izcīnot 2 uzvaras un savācot 102 punktus Alan Docking Racing komandas sastāvā. 1993. gadā kļuva par Lielbritānijas F2 čempionu ar 5 uzvarām. 1994. gadā tika pie iespējas startēt Lotus komandā Beļģijas un Portugāles GP. Kvalifikācijās viņš ieņēma attiecīgi 26. un 25. vietu. Beļģijas GP izstājās, bet Portugāles GP finišēja 16. vietā, 4 apļus aiz uzvarētāja.
Dēles
Dēles, dēļu apakšklase (Hirudinea) ir viena no Clitellata klases apakšklasēm, kas pieder posmtārpu tipam (Annelida). Ir zinātnieki, kas uzskata, ka dēles ir atsevišķa klase, nevis Clitellata apakšklase.
Dēles sastopamas gan mērenā klimata joslā, gan tropu biomā, tās dzīvo galvenokārt saldūdenī, retāk jūrā vai uz sauszemes. Medicīnas dēle un vēl dažas dēļu sugas ir tikušas izmantotas medicīnā tūkstošiem gadu, lai gan lielākā daļa dēļu nebarojas ar asinīm, bet medī nelielus bezmugurkaulniekus, kurus norij veselus. Dēlēm ir mīksts ķermenis, un ir grūti iedomāties dēļu fosiliju, tomēr Bavārijā ir atrastas 2 dēļu fosilijas, kuru vecums ir apmēram 145 miljoni gadu. Zinātnieki uzskata, ka senās dēles dzīvoja saldūdenī, un tās bija asinssūcējas.
Pasaulē ir apmēram 400 dēļu sugas, un Latvijā no tām mājo 15 sugas: 1 suga no žokļdēļu dzimtas (Hirudinidae), 1 suga no melno žokļdēļu dzimtas (Haemopidae), 8 sugas no plakandēļu dzimtas (Glossiphonidae), 4 sugas no rīkļdēļu dzimtas (Erpobdellidae) un 1 suga no zivjdēļu dzimtas (Piscicolida). Pazīstamākā ir medicīnas dēle (Hirudo medicinalis), kas dzīvo ūdensaugiem bagātos, nedaudz purvainos ūdeņos.
Īpašības un dzīves veids
Šīs apakšklases pārstāvjiem mutes piesūceknis atrodas priekšgalā, kura iedobē ir mute, bet pakaļgalā ir otrs piesūceknis, kurš ir galvenais piestiprināšanās orgāns. Tādēļ otrais piesūceknis parasti ir lielāks par mutes piesūcekni. Dēles, tāpat kā sliekas, ir hermafrodīti. Daļa dēļu, bet ne visas, ir hematofāgi jeb asinssūcēji. Hematofāgās dēles piestiprinās pie sava upura un sūc asinis tiem tik ilgi, kamēr ir piepildījušās. Tad tās atdalās no donora un sagremo izsūktās asinis. Dēles ķermenis sastāv no 34 posmiem. Kad dēle piestiprinās savam upurim, tā izdala anestezējošu līdzekli, tādējādi donors nejūt dēles piesūkšanos.
Daļa no dēlēm ir plēsīgas, un tās uzbrūk sīkiem ūdensdzīvniekiem, bet citas ir ektoparazīti, kuras sūc dažādu bezmugurkaulnieku, piemēram, gliemju vai mugurkaulnieku, tai skaitā arī cilvēka asinis. Dēles visbiežāk sastopamas ar augājiem bagātās dīķu, ezeru un upju piekrastēs. Dažu sugu dēles rūpējas par saviem pēcnācējiem, nodrošinot ar barības resursiem, tos transportējot un aizsargājot. Šāds uzvedības modelis ir ļoti unikāls starp posmtārpiem.
Reprodukcija
Dēles ir hermafrodīti, kas nozīmē, ka katrai ir gan vīrišķie, gan sievišķie reproduktīvie orgāni. Divām dēlēm sakļaujoties, tās apmainās ar šķidrumu, kurā peld spermatozoīdi. Tāpat kā sliekas, arī dēles olšūnu nobriešanas laikā izdala biezu šķidrumu, kas veido gļotainu uzroci (clitellum). Uzrocim slīdot pāri olvadu un sēklas uztvērēju atverēm, tajā iekļūst olšūnas un šķidrums ar spermatozoīdiem. Pēc tam dēle izlien no uzroča. Uzroča gali noslēdzas, izveidojot kokonu, kurā atrodas apaugļotas olšūnas. No tām kokonā attīstās jaunās dēles.
Barošanās
Hematofāgo dēļu gremošanas sistēma sākas ar muti, kas atrodas ķermeņa priekšgalā. Tas ir piestiprināts pie rīkles, kur sākas barības vads. Barības vads beidzas pie guzas, kurai seko zarnas un kuras beidzas pie pakaļgala piesūcekņa. Guza ir veidotas tā, ka spēj uzņemt 5 reizes vairāk asinis nekā sver pati dēle. Asinis guzā saglabājas šķidrā stāvoklī, jo dēle izdala antikoagulantu. Izsūcot 5 - 15 mililitrus asiņu, dēle ievada asinsrites sistēmā apmēram 400 bioloģiski aktīvu vielu. Galvenais no tiem ir hirudīns, tā ietekmē paplašinās kapilāri, pavājinās asins recēšana, un tas šķīdina trombus, kas asins recēšanas īpatnību dēļ var veidoties asinsvados, provocējot insultu vai infarktu. Tieši šo īpašību dēļ medicīnā tiek izmantotas medicīnas dēles, tomēr to lietošana mūsdienās ir diskutabla. Guzā ir arī īpašas baktērijas, kas neļauj asinīm bojāties. Pateicoties šīm īpašībām, piemēram, medicīnas dēle gada laikā barojas tikai divas reizes.
Plēsīgo dēļu gremošanas sistēma ir līdzīga hematofāgajām dēlēm, bet dažām sugām ir snuķis. Snuķdēles parasti nekustīgi guļ un gaida medījumu. Pie izdevības upuris tiek satverts ar snuķi, to izmantojot kā šķēpu.
Dēļu kodieni
Daļa dēļu barojas ar asinīm, bet ne visas dēles var iekost. 90% no asinssūcējām dēlēm barojas vaļējās brūcēs. Upuri var būt rāpuļi, abinieki, zivis un zīdītāji, cilvēku ieskaitot. Dēle piestiprinās pie donora tajā brīdī, kad piekožas, un paliek tik ilgi līdz piesūcas pilna ar asinīm. Parasti tās ir kādas 20 minūtes. Tā kā dēle izdala antikoagulantu, tad pēc dēles noņemšanas brūce var asiņot vairāk kā parasti līdzīga lieluma brūce. Antikoagulants iedarbojas vairākas stundas pēc dēles noņemšana un brūces notīrīšanas. Dēles parasti pārnēsā dažādus parazītus savā gremošanas sistēmā, bet tie nav kaitīgi cilvēkam, jo nespēj izdzīvot ārpus dēles. Tomēr baktērijas, vīrusi un parazīti no iepriekšējā upura var izdzīvot dēles gremošanas sistēmā apmēram mēnesi un var tikt pārnesti uz nākamo upuri. Piemēram, Āfrikā Kamerūnā ir novērots, ka dēles pārnes no viena cilvēka uz otru HIV un hepatītu B.
Dēles noņemšana
Viena no drošām metodēm, kas tiek ieteikta, lai noņemtu piesūkušos dēli, ir naga vai cita plakana un trula priekšmeta izmantošana. Ar nagu cenšas pārraut mutes piesūcekni (dēles tievāko galu), pēc tam atrauj pakaļgalu un aizmet dēli. Āda ar nagu jāspiež dēles virzienā līdz mutes piesūceknis atlaižas. Šajā brīdī dēle atlaiž žokļus. Ļoti bieži tiek izmantota uguns, piemēram, aizdedzināta cigarete, sāls, ziepes, alkohols, etiķis, citronu sula, kukaiņu inde un gāzētu ūdeni, tomēr mediķi šos paņēmienus neiesaka. Tas rosina dēli brūcē izvemt visu kuņģa saturu un ātri atdalīties. Izvemtajā kuņģa šķidrumā var būt dažādas baktērijas un vīrusi, kas var izraisīt saslimšanu. Ja dēle ir piesūkusies iekšējos dobumos, kā nāsis vai vagīna, tad palīdzība jāmeklē pie ārstiem.
Aizsardzība pret dēlēm
Ir diezgan grūti sevi aizsargāt pret dēlēm vidē, kas ir intensīvi dēļu apdzīvota. Viens no drošākajiem veidiem ir apsegt ādu, neatrasties ūdenī ar kailu ādu. Kukaiņu atbaidītāju lietošana ir diskutabla, bet ir novērots, ka spēcīgie tropu kukaiņu atbaidītāji iedarbojas arī uz dēlēm. Ja ūdenī atrodas tikai kājas, tad tās vajadzētu pasargāt ar īpašām dēļu zeķēm. Šīs zeķes ir arī gaišā krāsā, un tādēļ viegli uz tām pamanāmas tumšās dēles, kas rāpo uz augšu pa kāju, meklējot ādu.
Hirudoterapija
Dēļu lietošanai medicīnā ir 2500 gadus sena vēsture. Tās ārstniecības nolūkos sāka lietot Ājurvēdas ārsti Indijā. Dēļu izmantošana medicīnā ir aprakstīta arī Senajā Grieķijā. Mūsdienās dēļu izmantošana ārstniecībā atsākās pēc ilgstoša nolieguma laika. Ārstniecībā izmanto tikai medicīnas dēles. To iedarbība veiksmīgi aizstāj daudzus mūsdienu medikamentus. Medicīnas dēles ir drošas, no tām nevar iegūt parazītus, jo tās tiek speciāli audzētas, un katra tiek izmantota tikai vienu reizi. Pēc seansa tā tiek iznīcināta. Hirudoterapiju ieteic, ja pacientam ir vēnu problēmas, trombu veidošanās, augsts asinsspiediens. Dēles uzlabo apetīti, ārstē hroniskus iekaisumus, mazina sāpes un atjauno organismu. Piemēram vecu trombu nespēj izšķīdināt vislabākās zāles, bet, liekot dēles, to fermenti tiek veiksmīgi galā arī ar veciem trombiem.
Steatīts
Steatīts ir talka paveids, kas drīzāk ir nevis minerāla paveids, bet gan iezis, jo tas sastāv no maziem talka kristāliņiem un citu materiālu piejaukuma.
Tā kā talks ir viens no mīkstākajiem minerāliem, no steatīta mēdz izgatavot nepieciešamās formas priekšmetus, ko karsē, līdz tie vitrificējas un kļūst par stiklam līdzīgu materiālu. Šāds materiāls nereti tiek izmantots kā izolators elektriskās iekārtās, jo tam piemīt lieliskas izolatora īpašības, tas ir ilgmūžīgs un tam pirms karsēšanas ar presēšanu var piešķirt sarežģītu formu. Steatīts ir ticis apstrādāts jau gadu tūkstošiem ilgi, piemēram, lai pagatavotu pērlītes vai zīmogus.
Slavenas steatīta statujas ir atrastas Zimbabvē, Zimbabves senpilsētā un tās ir viens no retajiem skulpturālajiem veidojumiem, ko atstājusi senā Zimbabves kultūra.
Raksturīgi, ka tikko iegūts steatīts ir mīksts, taču paejot laikam, tas lēni sacietē.
Pēteris no Duisburgas
Pēteris no Duisburgas, arī Pēteris no Dusburgas vai Pēteris fon Dusburgs (dzimis 13.gs. otrā pusē, miris 14. gs. pirmajā pusē), (, la) bija Vācu ordeņa priesteris un hronists.
Dzīves gājums
Pēteris no Duisburgas dzīvojis laikmetā tūlīt pēc Prūsijas iekarošanas, viņa pamatdarbs ir "Prūsijas zemes hronika" (Chronicon Terrae Prussiae), kas tapis latīņu valodā. Hronika pamatā pabeigta 1326. gadā, vēlāk papildināta līdz 1330. gadam. Saglabājusies vienīgi 15. gadsimta kopijās. Tajā aprakstīta Prūsijas militārā iekarošana un baltu prūšu tautas tradīcijas, reliģija un paražas. Hronikas 84. sadaļā detalizēti aprakstīta 1260. gada Durbes kauja.
Lada Ņiva
Lada Ņiva jeb VAZ 2121 Ņiva - automašīna ar paaugstinātu caurgājamību, kas tika ražota Padomju Savienībā. Ņiva kļuva par lielu soli padomju autobūves attīstībā, jo modelim bija visu četru riteņu pastāvīgā pilnpiedziņa. Automobīļa caurgājamību nodrošināja augstais klīrenss (220 mm) un saīsinātā riteņu bāze. Ņivai ir trīsdurvju nesošā virsbūve. Dzinējs - četrcilindru karburatora motors ar darba tilpumu 1600 kubikcentimetriem un jauda 75 zirgspēki. Manuālā četrpakāpju pārnesumkārba.
Vēsture
Pirmie divi Ņivas prototipi tika uzbūvēti 1971. - 1972. gadā. Tiem bija visnotaļ tradicionāls paskats priekš tā laika automašīnām, brezenta jumts un Fiat / Lada 1,3 l dzinējs. Taču pēc kāda laika tika izveidota moderna, slēgta tipa virsbūve un speciāli jaunajam modelim adaptēts 1,6 l dzinējs. 1973. gadā Kazahstānā, VAZ inženieru uzraudzībā, tika veikti testa braucieni. Projekta galvenais vadītājs bija Vladimirs Solovjovs, galvenais dizaineris — Valērijs Sjomuškins.
Ņiva aizsāka jaunu automobiļu sēriju — kompakts, komfortabls bezceļnieks ar lielu daudzumu pasaules līmeņa novatorisku risinājumu - priekšējā neatkarīgā piekare, pastāvīgā pilnpiedziņa, kas tajā laikā bija sastopama tikai Range Rover modeļos, slēgtā nesošā virsbūve. Galvenie iemesli tam, ka Ņiva joprojām apskaužami labi notur savas pozīcijas auto tirgū ir modeļa pieejamība un konkurentu trūkums.
Ņivai tika izveidota arī militārā modifikācija VAZ-2122 jeb Reka. Reka bija papildus nostiprināta konstrukcija, bet oriģinālā 1.6 l (76zs jauda) motora vietā no Lada 2101 sedana tika aizgūts 1,3 l (60 zs jauna) motors ar maksimālo ātrumu 115 km/h. Šis automobilis bija amfībija un spēja pārvietoties pa ūdeni ar 9 km/h lielu ātrumu. Prototipi, kas dažādās modifikācijās tika uztaisīti no 70. gadu beigām līdz 80. gadu beigām, spīdoši nokārtoja militāros pārbaudījumus, taču Padomju armija, galvenais šādas militārās tehnoloģijas iepircējs Padomju Savienībā, tolaik jau atradās ekonomiskās krīzes stāvoklī, tādējādi Reka tā arī nepiedzīvoja nonākšanu sērijveida ražošanā.
Eksports
Ņiva bija un joprojām ir AutoVAZ autorūpnīcas eksporta līderis. Ražošanas laikā pavisam ir izgatavots 1 500 000 automašīnu, no kurām aiz Padomju Savienības robežām uz vairāk kā 100 valstīm tika eksportētas aptuveni 500 000. Joprojām katru gadu aptuveni 15 000 automašīnu tiek eksportēts uz Dienvidamerikas valstīm, Āfriku, Tuvajiem Austrumiem un Eiropas valstīm - Vāciju, Franciju un Grieķiju, kur joprojām eksistē Ņivas cienītāju klubi. Neskatoties uz to, ka Ņivas uz šo valsti vairs netiek eksportētas, šādi klubi eksistē arī Japānā. Ņivas ir sastopamas arī Austrālijā un Kanādā.
Mūsdienās Ņivas no VAZ piegādātajām rezerves daļām tiek komplektētas Kazahstānā un Ukrainā. Agrāk darbojās rūpnīca Ekvadorā, kur tikai 2001. gadā vien tika sakomplektētas gandrīz 2500 automašīnas.
Krievijā un Eiropā Ņivas tiek izmantotas kā ātrās palīdzības, militārais, policijas vai dažādu kompāniju darba auto. Slovākijā Ņiva ir transports dažādiem policijas spēkiem, bet piemēram "Transmanche-Link", kompānija, kas konstruēja Lamanša tuneli starp Angliju un Franciju, darbā pie gigantiskā projekta izmantoja 45 Ņivas. Katra no šīm automašīnām savā ekspluatācijas laikā nobrauca 70 000 bezceļa kilometrus, un pēc tuneļa konstrukcijas beigām tika pārdotas vietējiem automašīnu tirgotājiem.
Autosports
Ņivai bija sasniegumi arī autosportā. Ņiva ir bijusi starp līderiem tādās prestižās rallijreida sacensībās, kā Parīze - Dakāra, Parīze - Tunisija, Parīze - Pekina utt. Par vēl vienu Ņivas uzvaru var uzskatīt pasaules augstuma rekordu - 1998. gadā Ņiva aizbrauca līdz Everesta bāzes nometnei, kas atrodas 5200m virs jūras līmeņa.
Ņiva ir iekarojusi arī Ziemeļpolu - 1998. gada aprīlī starptautiskas ekspedīcijas laikā Ņiva piezemējās ar izpletni uz ledus gabala, tika atbrīvota no saitēm, iedarbināta un veiksmīgi pārvarēja ieplānoto maršrutu. 12 gadus Ņiva kalpoja Krievijas polārpētniecības stacijā Antarktīdā, kur nav neviena ceļa. Ekspluatācijas laikā automobilis bija nobraucis 40 000 kilometru un darbojās temperatūru diapazonā no -54 līdz +4 grādiem pēc Celsija. Ņiva tika izmantota ledājos un salā, kur pārvadāja kravas un vilka laivas.
Torvalds Kodransons
Torvalds Kodransons (ap 950 — ap 1002) bija īslandiešu "Kristīšanas sāgā" (Kristni saga) un citās sāgās pieminēts vikings un pirmais kristiešu misionārs "Austrumu ceļā", kas Polockas ķēniņa valstī nodibināja klosteri.